מאוחר יותר, ג'ייד עזבה את חברת התקליטים ג'ייב רקורדס. היא ניסתה להמשיך לעבוד על מוזיקה באופן עצמאי עם חברת התקליטים האמריקאית אפיניטי ווסט אנטרטיינמנט. בהמשך, היא הקליטה את האלבום השנוי במחלוקת, "The Golden Touch", שיצא רק בדצמבר 2012. ב-2010, ג'ייד הופיעה לראשונה כשחקנית בסרט הדרמה האמריקאי "Beneath the Blue" בתפקיד קיטה. ב-2011, היא הקליטה, יחד עם דייוויד גטה ולאידבק לוק , את השיר "I Need You Now", שהופיע מאוחר יותר כרצועת בונוס באייטונס של אלבום האולפן הרביעי של דייוויד גטה, "One Love". ביולי 2009, היא הוציאה את הסינגל השלישי שלה, "Secret". הווידאו קליפ הרשמי של הסינגל הסינגל בוים על ידי ולארי באביין. ב-2010, ג'ייד עברה להתגורר בפרת' והחלה לעבוד במפעל הכרייה של אביה כסופרת מלאי.
2012: "The X Factor Australia" ו-"Samantha Jade".
בניסיון אחרון לחזור לתעשיית המוזיקה, ג'ייד ניגשה בהצלחה לאודישן לעונה הרביעית של The X Factor ב-2012, כאשר היא ביצעה את "Breakeven" של דה סקריפט, שבמהלכו השופט גאי סבסטיאן נקרע במיוחד. ג'ייד התקדמה לשלב מחנה האימונים של התחרות, בה היא ביצעה את "It Ain't Over 'til It's Over" של לני קרביץ ו-"No Air" של ג'ורדין ספארקס. לאחר מכן, היא עלתה לשלב בתי השופטים בקטגוריית גילאי ה-25, בהנחייתו של סבסטיאן. מאוחר יותר, היא נבחרה לשידורים החיים, יחד עם ג'סטין סטנדלי ונת'ניאל ויליאמס.
לשידור החי הראשון ב-17 בספטמבר 2012, היא ביצעה את "Wake Awake" של קייטי פרי, וקיבלה שבחים מכל ארבעת השופטים. רונאן קיטינג אמר כי: "אני הולך להסתבך עם זה אבל זה היה יותר טוב מקייטי פרי", בעוד סבסטיאן הוסיף כי: "כל זמרת במדינה פשוט אמרה 'אוי אלוהים'". עם זאת, ג'ייד הייתה בין 2 האחרונים לצד אדיל ממון, אך ניצלה מהדחה. בשבוע החמישי, ג'ייד הייתה בין 2 האחרונים לצד אנג'ל טופאי. לאחר שקיבלו שני קולות כל אחד, התוצאה הועברה להכרעת הציבור. ג'ייד ניצלה מהדחה לאחר שקיבלה את מספר הקולות הגבוה ביותר מבין שניהם. בשבוע השביעי, ג'ייד הייתה בין 2 האחרונים לצד נת'ניאל ויליאמס. לאחר שקיבלו שני קולות כל אחד, התוצאה הועברה להכרעת הציבור. ג'ייד ניצלה מהדחה לאחר שקיבלה את מספר הקולות הגבוה ביותר מבין שניהם.
בחצי גמר התחרות היא ביצעה את "Heartless" של קניה וסט ו-"Where Have You Been" של ריהאנה, ועלתה לגמר התחרת. בגמר הגדול שנערך ב-19 וב-20 בנובמבר 2012, ג'ייד הוכרזה כזוכה של התחרות. בכך, היא זכתה במכונית ניסאן קשקאי והוחתמה אצל חברת התקליטים סוני מיוזיק אוסטרליה .
לאחר שזכתה בתוכנית, היא הוציאה את הסינגל "What You've Done to Me" באייטונס. לאחר שלושה ימים של הוצאת השיר, השיר הגיע למקום הראשון במצעדי ה-ARIA. מאוחר יותר, השיר קיבל תואר פלטינה מרובעת על ידי איגוד תעשיית ההקלטות האוסטרלי (ARIA), עם מכירות של לפחות 280,000 עותקים. ב-7 בדצמבר 2012, היא הוציאה את אלבום הבכורה שלה, "Samantha Jade". באלבום, נמצאים גרסאות מוקלטות מחדש של השירים שביצעה ב-"The X Factor". האלבום הגיע, בשיאו, למקום השלישי במצעד האלבומים של ARIA וקיבל תואר זהב, עם מכירות של לפחות 35,000 עותקים.
ב-5 בדצמבר 2012, חברת התקליטים לשעבר של ג'ייד, קמפ ווסט רקורדרס, הוציאה את אלבומה הראשון המקורי, "The Golden Touch" באייטונס ללא אישורה של ג'ייד או של סוני מיוזיק אוסטרליה. נשיאי חברת התקליטים קמפ ווסט רקורדרס, ג'ון האריס וטיי נוקס תבעו את ג'ייד בגין נזקים והפרות חוזה לכאורה, כמו כן את סוני מיוזיק, אמני מצעדים, FremantleMedia אוסטרליה וסייקו אנטרטיינמנט של סיימון קאוול. האריס ונוקס טענו כי הם זכאים לחלק מהכנסותיה של ג'ייד מאחר שחתמו עמה על הסכם לפיתוח הקריירה המוזיקלית של ג'ייד, כשג'ייד עברה ללוס אנג'לס כשהייתה בת 15, וכי החוזה שלה עם קמפ ווסט עדיין תקף. עוד הם טענו כי הם הוציאו 2 מיליון דולר מכיסם לפיתוחה כאמנית.
2013–2016: "INXS: Never Tear Us Apart", "Nine" ו-"Home and Away".
בינואר 2013, ג'ייד השתתפה בסיבוב ההופעות של ה-X Factor Live שהקתיים ברחבי אוסטרליה. ב-28 ביוני 2013, היא הוציאה את הסינגל "Firestarter". הסינגל, הגיע, בשיאו, למקום התשיעי במצעדי ה-ARIA, וזכה בתואר פלטינה, עם מכירות של לפחות 70,000 עותקים. ב-24 באוגוסט 2013, ג'ייד הופיעה באינדונזיה עבור יום השנה ה-24 של RCTI , בתוכנית הטלוויזיה "X Factor Around the World" , יחד עם The Collective , ג'מיין , מלאני אמרו, נוביטה דווי ופטין שידקיה . באוגוסט 2021, במהלך תוכנית החיה הראשונה של העונה החמישית של "The X Factor", ג'ייד ביצעה את הסינגל "Firestarter". במהלך הופעתה ב-"The X Factor", נודע כי ג'ייד עובדת על אלבומה השני. ב-2013, נודע כי היא זכתה ב-"סרטון הטוב ביותר" עבור הסינגל "Firestarter", והייתה מועמדת לזכות בשיר השנה עבור הסינגל "What You've Done to Me" בטקס פרסי ARIA. ב-15 בנובמבר 2013, היא הוציאה את הסינגל "Soldier". הסינגל הגיע, בשיאו, למקום ה-17 במצעדי ה-ARIA, וזכה בתואר פלטינה, עם מכירות של לפחות 70,000 עותקים.
ב-24 בינואר 2014, היא הוציאה, בשיתוף פעולה עם דאמי אים, ג'סיקה מאובוי, Justice Crew , נת'ניאל ויליאמס וטיילור הנדרסון , גרסת כיסוי לשיר "I Am Australian", לכבוד חגיגות יום אוסטרליה. השיר הגיע, בשיאו למקום ה-51 במצעד הסינגלים של ARIA. בהמשך השנה, היא גילמה את קיילי מינוג במיני-סדרה האוסטרלית, " . בשל התפקיד, היא הייתה מועמדת בקטגוריית הכישרון החדש הפופולרי ביותר בפרסי לוגי . ב-11 באפריל 2014, היא הוציאה את הסינגל ". הסינגל הגיע, בשיאו, למקום ה-18 במצעדי ה-ARIA, וזכה בתואר זהב, עם מכירות של לפחות 35,000 עותקים. ב-3 בספטמבר 2014, הופיעה ג'ייד בלוס אנג'לס במסגרת סיבוב ההופעות העולמי של נובה. ב-18 בנובמבר 2014, היא הוציאה את הסינגל "Sweet Talk". הסינגל הגיע, בשיאו, למקום ה-38 במצעדי ה-ARIA, וזכה בתואר זהב, עם מכירות של לפחות 35,000 עותקים.
בפברואר 2015, ג'ייד הופיעה כמופע חימום בסיבוב ההופעות On the Road Again Tour של ואן דיירקשן. ב-17 ביולי 2015, היא הוציאה, בשיתוף פעולה עם הראפר האמריקאי, פיטבול, את הסינגל "Shake That". ב-5 בספטמבר 2015, נודע כי ג'ייד הצטרפה לקאסט של אופרת הסבון הוותיקה, קרוב רחוק בתור איסלה שולץ', כאשר הופעתה הראשונה בסדרה היה בפרק ששודר ב-3 במרץ 2016.
ב-20 בנובמבר 2015, היא הוציאה את אלבום האולפן השני שלה, "Nine". האלבום הגיע, בשיאו, למקום ה-11 במצעד האלבומים האוסטרלי.
ב-20 בינואר 2016, היא הוציאה, בשיתוף עם נת'ניאל ויליאמס , את המיני-אלבום הראשון שלה, "Fusions, Vol. 2". במרץ 2016, ג'ייד הודיעה שהיא עובדת על אלבום האולפן השלישי שלה. ב-2016, נודע כי ג'ייד לוהקה לתפקיד טרייסי טיילר במיני סדרה "House of Bond".
ב-26 בפברואר 2016, היא הוציאה את הסינגל "Always". הסינגל הגיע, בשיאו, למקום ה-28 במצעדי ה-ARIA, וזכה בתואר זהב, עם מכירות של לפחות 35,000 עותקים.
ב-4 בנובמבר 2016, היא הוציאה, בשיתוף פעולה עם סיירוס וילאנובה , את הסינגל "Hurt Anymore". הסינגל הגיע, בשיאו, למקום ה-45 במצעדי ה-ARIA.
2017–2018: "Best of My Love" ו-"The Magic of Christmas".
בתחילת 2017, ג'ייד הופיעה כמופע חימום לסיבוב ההופעות Stories - Laughter - Music Tour של Boyzlife בבריטניה. ב-6 במרץ 2017, היא הוציאה את הליין הקוסמטי הראשון שלה, "Samantha Jade for Models Prefer". ב-26 במאי 2017, היא הוציאה את הסינגל "Circles on the Water".
ב-20 באפריל 2018, היא הוציאה את אלבום האולפן השלישי שלה, "Best of My Love". האלבום הגיע, בשיאו, למקום השישי במצעד האלבומים האוסטרלי.
ב-2 בנובמבר 2018, היא הוציאה את אלבום האולפן הרביעי שלה, "The Magic of Christmas". האלבום הגיע, בשיאו, למקום ה-20 במצעד האלבומים האוסטרלי.
2019–הווה: אלבום אולפן חמישי.
בתחילת 2019, אישרה ג'ייד שהיא עובדת על אלבום האולפן החמישי שלה, שצפוי להכיל חומר מקורי. ב-20 בספטמבר 2019, היא הוציאה את הסינגל "Bounce". בריאיון שנתנה למגזין "Star Observer" , אמרה כי: "הפעם [בערך], שאלתי: 'מהם השירים שהייתי שומעת?' או 'מה הם השירים שהייתי שומרת או שמתי לעצמי בספוטיפיי או באפל מיוזיק שלי?' יש מגוון שירים ב[אלבום]. יש לנו כמה בלדות, יש לנו כמה עליות ... בעיקרון, זה רק מערך מוזיקה שאני אוהבת. עם זה באמת הלכנו. הרבה פעמים אתה רודף אחר רדיו ואתה רודף אחר צליל שנמצא שם [אבל] חזרתי למה שאני אוהבת וזה באמת מעצים".
עוד הסבירה כי "זה יותר הקשבה לבסיס המעריצים שלי ולעצמי. רק שואלת: 'מה המעריצים אוהבים לשמוע ממני?' וחזרתי קצת לצליל שקיבלתי השראה ממנו. כשהתחלתי לכתוב כשהייתי בת 15 ועברתי ללוס אנג'לס, כתבתי שירים כי אהבתי את ברנדי ו-TLC וג'יי לו, כך שהכל נשמע לי הגיוני". ב-31 בינואר 2020, היא הוציאה את הסינגל "In the Morning".
בספטמבר 2020, היא הופיעה בקמפיין של קיט קט .
ב-23 באוקטובר 2020, היא הוציאה את הסינגל "Back 2 Back". ב-20 בנובמבר 2020, היא הוציאה את הסינגל "New Boy".
ב-13 באוגוסט 2021, היא הוציאה את הסינגל "Beautiful and Golden (The Sisterhood Song)".
חיים אישיים.